Maklike oondgebakte frittata (V) | SARIE
Maklike oondgebakte frittata (V)	deur Barbara Joubert
30 ml olyfolie 6 sprietuie, in klein blokkies gesny
6 murgpampoentjies, in skywe gesny 1 rooi soetrissie, in klein blokkies gesny 100 g ontpitte swart olywe, gehalveer 70 g gruyèrekaas, gerasper sout en vars gemaalde swartpeper na smaak 6 groot eiers
6 middelslag-aartappels, geskil hand vol vars bronkors (watercress) ekstra gruyèrekaas om skaafsels mee te maak
Verhit jou oond tot 200°C. Gooi die olyfolie in ’n pan wat in die oond gesit kan word. Plaas al die groente in die pan en geur met sout en vars gemaalde swartpeper. Sit die pan in die oond en rooster vir sowat 10 minute. Kook die aartappels tot gaar en hou eenkant warm. Klits die eiers goed. Voeg die gerasperde kaas en olywe by die geklitste eiers. Haal die pan uit die oond en gooi die geklitse eier-mengsel oor die groente. Meng alles goed. Plaas die pan terug in die oond en bak vir sowat 20 minute tot die eiers gestol is. Sny die aartappels in skywe. So ook die frittata. Sit dan een skyf frittata op ’n opdienbord. Plaas skywe warm aartappel bo-op en dan nog ’n skyf frittata. Rond dit af met vars bronkors en gruyère-skaafsels.